Hugleikur Dagsson listamaður var spurður að því hvaða námskeið hefðu breytt lífi hans . Hann segir að námskeiðin hafi verið tvö . „ Þau eru nátengd . Þetta hefur verið upp úr miðbiki tíunda áratugar síðustu aldar . Þorri Hringsson kenndi bæði námskeiðin . Fyrst var það slides-myndafyrirlestur sem náði yfir nokkur kvöld á Kjarvalsstöðum . Námskeiðið var um sögu og eðli myndasagna . Það leiddi til þess að síðar meir fór ég á verklegt myndasögunámskeið í Myndlistarskóla Reykjavíkur . Þorri kenndi okkur allar mikilvægustu klisjurnar og hvernig ætti að sveigja þær og brjóta . Leiðbeiningar hans í frásagnartækni bergmála enn í hausnum á mér . Hjá honum lærði ég að það er ekki hvað þú segir , heldur hvernig , “ segir Hugleikur .